**REALIZAČNÁ ZMLUVA**

**k**

**Rámcovej dohode č.: OVO2-2018/000028–xx**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Realizačná zmluva**“)

medzi zmluvnými stranami:

...................................

so sídlom ...................

IČO: ..........................

Zapísaný.....................

v mene ktorého koná ....

(ďalej len „**Poskytovateľ**“)

a

...................................

so sídlom ...................

IČO: ..........................

Zapísaný.....................

v mene ktorého koná ....

(ďalej len „**Objednávateľ**“)

(Poskytovateľ a Prijímateľ ďalej spoločne len ako „**Zmluvné strany**“)

**ÚVODNÉ USTANOVENIA**

(A) Objednávateľ postupom verejnej súťaže, v súlade s príslušnými ustanoveniami zákona
č. **343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z.z.“)**, zrealizoval výber Poskytovateľa plnení súvisiacich s nákupom, dodávkou a distribúciou plynu.

(B) Poskytovateľ sa ako uchádzač zúčastnil Verejného obstarávania. Na základe jeho ponuky bol Poskytovateľ označený za úspešného uchádzača a Ministerstvo vnútra Slovenskej republiky ako centrálna obstarávacia organizácia s ním uzatvoril dňa .................... Rámcovú dohodu (ďalej len „**Dohoda**“), ktorá tvorí Prílohu č. 1 tejto Realizačnej zmluvy.

(C) Na základe výsledku opätovného otvorenia súťaže podľa § 83 ods. 5 písm. b) zákona bola prijatá ponuka Poskytovateľa.

**ČLÁNOK 1.**

**PREDMET ZMLUVY**

1. Predmetom tejto Realizačnej zmluvy je úprava práv a povinností Zmluvných strán pri poskytovaní plnení súvisiacich s nákupom, dodávkou a distribúciou plynu v odberných miestach definovaných v Prílohe č. 2 tejto Realizačnej zmluvy (ďalej len „plnenia“).
2. Poskytovateľ sa zaväzuje za podmienok stanovených v tejto Realizačnej zmluve a Dohode poskytovať pre Objednávateľa plnenia a Objednávateľ sa zaväzuje za riadne a včas poskytnuté plnenia uhradiť odplatu dohodnutú podľa článku 3 tejto Realizačnej zmluvy.

1.3. Ak nie je uvedené inak, majú pojmy používané v tejto Realizačnej zmluve význam, tak ako je tento definovaný v Dohode.

**ČLÁNOK 2.**

**PRÁVA A POVINNOSTI ZMLUVNÝCH STRÁN**

1. Všetky plnenia je Poskytovateľ povinný realizovať riadne a včas a v súlade s ustanoveniami tejto Realizačnej zmluvy a Dohody.
2. Objednávateľ menuje osobu zodpovednú za kontrolu realizácie a preberanie plnení, a to .... (doplniť)
3. Na vyžiadanie sa Poskytovateľ zaväzuje v primeranej lehote poskytnúť Objednávateľovi všetky informácie a podklady za účelom kontroly realizácie plnenia tejto Realizačnej zmluvy.
S informáciami a podkladmi označenými Objednávateľom ako obchodné tajomstvo, bude Poskytovateľ zaobchádzať ako s dôvernými informáciami.
4. Dodávka plynu je zabezpečená na základe Prevádzkového poriadku spoločnosti SPP - distribúcia, a.s., Mlynské nivy 44/b, 825 11 Bratislava ako prevádzkovateľa distribučnej siete a schválenej s Úradom pre reguláciu sieťových odvetví.
5. Objednávateľ si vyhradzuje právo, v prípade potreby (napr. získanie nového objektu, predaj objektu) určiť aj ďalšie odberné miesto, resp. zrušiť odberné miesto podľa svojich aktuálnych potrieb, a to na základe písomného dodatku k zmluve tým, že cena sa nemení. V takomto prípade sa doplní odberné miesto do zoznamu a upraví predpokladané zmluvné množstvo predmetu zmluvy, formou dodatku k zmluve.
6. Poskytovateľ je povinný riadne plniť predmet tejto Realizačnej zmluvy, dodržiavať túto Realizačnú zmluvu a štandardy kvality prenosu plynu, distribúcie plynu a dodávky plynu stanovené osobitnými predpismi a tieto náležite vyhodnocovať.
7. Ak nie je v tejto Realizačnej zmluve uvedené inak, sú pre Zmluvné strany záväzné práva a povinnosti podľa Dohody.

**ČLÁNOK 3.**

**ODPLATA**

3.1 Za riadne a včas poskytnuté plnenia v súlade s touto Realizačnou zmluvou zaplatí Objednávateľ Poskytovateľovi Odplatu definovanú v Prílohe č. 3 tejto Realizačnej zmluve.

3.2 Zmluvné strany sa dohodli, že v súlade s Dohodou, podkladom pre Odplatu podľa tejto Realizačnej zmluvy je predpokladaný objem odberu plynu v jednotlivých odberných miestach, ktorý oznámil vo výzve na predkladanie ponúk Objednávateľ Poskytovateľovi. Predpokladaný objem odberu plynu v jednotlivých odberných miestach je uvedený v Prílohe č. 2 tejto Realizačnej zmluvy.

3.3 Spôsob a podmienky fakturácie plnení ako aj ďalšie podmienky poskytovania plnení sú
 uvedené v Prílohe č. 3 tejto Realizačnej zmluvy.

**ČLÁNOK 4.**

**TRVANIE A UKONČENIE ZMLUVY**

4.1 Táto Realizačná zmluva sa uzatvára na dobu určitú, na obdobie .... mesiacov odo dňa nadobudnutia jej účinnosti.

4.2 Ak nie je uvedené inak na ukončenie tejto Realizačnej zmluvy sa primerane použijú ustanovenia článku 4 bodu 4.16 a 4.17 a článku 8 Dohody.

**ČLÁNOK 5.**

**REKLAMÁCIE**

5.1 Ak sa stane chyba pri fakturácii, majú zmluvné strany nárok na vzájomné vyrovnanie rozdielu. Ak Objednávateľ zistí chybu vo faktúre, bez zbytočného odkladu zašle Poskytovateľovi reklamáciu s uvedením reklamovaných skutočností s priložením podkladov potrebných na prešetrenie reklamácie. V prípade opodstatnenej reklamácie Poskytovateľ vystaví opravnú faktúru. Ak chybu zistí Poskytovateľ, bezodkladne vyhotoví opravnú faktúru. Doručením opravenej faktúry začína plynúť nová lehota splatnosti.

5.2 Objednávateľ má právo reklamovať aj iné chyby, ku ktorým došlo pri plnení Realizačnej zmluvy.

5.3 Poskytovateľ reklamáciu prešetrí a výsledok prešetrenia písomne oznámi Objednávateľovi v lehote 15 dní od doručenia reklamácie, pokiaľ zo zákona nevyplýva iná lehota.

5.4 Objednávateľ si môže uplatniť reklamáciu najmä:

 písomne na adrese: ................

 telefonicky na čísle: ................

 faxom na čísle: ................

 e-mailom: ................

**ČLÁNOK 6.**

**ZÁVEREČNÉ USTANOVENIA**

6.1. Neoddeliteľnou súčasťou tejto Realizačnej zmluvy sú Príloha č. 1 – Rámcová dohoda, Príloha č. 2 – Zoznam odberných miest, predpokladaný objem odberu plynu, Príloha č. 3 – Odplata, spôsob a podmienky fakturácie plnení, ako aj ďalšie podmienky poskytovania plnení**.**

6.2.Ak sa niektoré z ustanovení tejto Realizačnej zmluvy stane nevynútiteľným alebo neplatným podľa platného všeobecne záväzných právnych predpisov platných na území SR, bude toto ustanovenie neúčinné len do tej miery, do akej je nevynútiteľné či neplatné. Ďalšie ustanovenia tejto Realizačnej zmluvy ostávajú naďalej záväzné a v plnej platnosti a účinnosti. Pokiaľ nastane takáto situácia, Zmluvné strany nahradia toto nevynútiteľné či neplatné ustanovenie iným ustanovením, ktoré sa mu svojím obsahom a účelom bude čo najviac približovať.

6.3. Táto Realizačná zmluva je vyhotovená v piatich (5) rovnopisoch v slovenskom jazyku, z ktorých každý je považovaný za originál. Dve (2) vyhotovenia Realizačnej zmluvy dostane Poskytovateľ
a tri (3) vyhotovenia dostane Objednávateľ.

6.4. Žiadna zo Zmluvných strán nie je oprávnená postúpiť túto Realizačnú zmluvu ako celok alebo akúkoľvek jej časť bez predchádzajúceho písomného súhlasu druhej Zmluvnej strany.

6.5. Zmluvné strany vyhlasujú, že sú oprávnené s predmetom Realizačnej zmluvy nakladať, zmluvné prejavy sú im dostatočne zrozumiteľné a určité, ich zmluvná voľnosť nie je ničím obmedzená a právny úkon je urobený v predpísanej forme, na znak čoho túto Realizačnú zmluvu podpísali.

6.6. Táto Realizačná zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Zverejnenie zabezpečí Objednávateľ.

V ........................., dňa ......................... V ........................., dňa .................

V mene Objednávateľa V mene Poskytovateľa

[názov] [obchodné meno, názov]

[meno, funkcia] [meno, funkcia]